Theodora (abad ke-11)

Theodora (; 980 M – lewat Ogos/awal September 1056) ialah seorang Maharani Byzantine yang dilahirkan ke dalam keluarga Wangsa Macedonia yang telah memerintah Empayar Byzantine selama hampir dua ratus tahun. Beliau menjadi maharani bersama dengan kakaknya, Zoe selama dua bulan dalam tahun 1042 M dan maharani yang memerintah tunggal dari 11 Januari 1055 sehingga 31 Ogos 1056. Beliau merupakan pemerintah terakhir daripada wangsa Macedonia, dan selepas kematiannya, empayar mengalami kemerosotan kuasa yang berlangsung sehingga menunculan Alexios I Komnenos dalam tahun 1081.

Kehidupan awal 
Theodora ialah anak perempuan bongsu Maharaja Byzantine Constantine VIII dan Helena, puteri Alypius. Sebagai puteri empayar yang layak, beliau dianggap sebagai seorang pasangan yang berpotensi untuk Maharaja Suci Rom di Barat, Otto III dalam tahun 996 M. Walau bagaimanapun, Theodora telah terlepas pandang bagi membolehkan kakaknya, Zoe, dipilih sebagai pengantin perempuan yang berpotensi tersebut. Akan tetapi, Otto III meninggal dunia sebelum perkahwinan mereka.  Sejak itu, Theodora menjalani kehidupan sebagai seseorang yang tidak dikenali dalam gynaeceum empayar.   Bagaimanapun, selepas bapa saudaranya Basil II, yang tidak mempunyai anak, meninggal dunia dan bapanya meninggal dunia tanpa meninggalkan anak lelaki, beliau terpaksa ke pusat politik empayar.  Pintar dan mempunyai watak yang kuat dan sederhana, Theodora mencabar bapanya dengan menolak perkahwinan dengan lelaki yang dipilih ayahandanya untuk menggantikan beliau, Romanos Argyros, dengan menyatakan bahawa Romanos sudah berkahwin – isterinya telah menjadi rahib untuk membolehkan Romanos berkahwin ke dalam keluarga diraja  Theodora mendakwa bahawa pertalian darah mereka terlalu dekat untuk membolehkan perkahwinan lantaran mereka ialah tiga pupu. . Oleh yang demikian, Constantine VIII memilih kakak Theodora, Zoe, yang sebaliknya berkahwin dengan Romanos dalam 1028. 

Dengan kenaikan takhta Romanos, Theodora berhemat berundur kembali ke dalam gynaeceum, dengan rutin keagamaan hariannya,   akan tetapi iri hati kakaknya tetap dipendam walaupun beliau mengundurkan diri. Zoe masih menyimpan dendam terhadap Theodora kerana menjadi pilihan pertama bapa mereka.  Lantas, Zoe memujuk suaminya agar melantikkan seseorang daripada orang-orangnya sendiri sebagai ketua isi rumah Theodora dengan perintah untuk mengintipnya   Tidak lama selepas itu, Theodora dituduh bersekongkol untuk merampas takhta dengan Presian dari Bulgaria. Walaupun Presian telah dibutakan dan kemudian dihantar ke sebuah biara, Theodora tidak dihukum, tetapi dalam 1031 beliau terbabit dalam konspirasi yang lain, kali ini dengan Constantine Diogenes, yang Archon daripada Sirmium.   dituduh menjadi sebahagian daripada konspirasi, Theodora telah dikurung secara terpaksa dalam biara Petrion. Zoe kemudian melawat kakaknya dan memaksa beliau mengambil Perintah Suci   . Beliau kekal di sana selama tiga belas tahun akan datang sambil Zoe mengendalikan empayar dengan suaminya, Romanos III. Selepas kematian Romanos, beliau menguruskan empayar dengan Michael IV.

Sumber

Sumber primer 
Michael Psellus, Chronographia.

Sumber sekunder 
 
 
 
 
 
George Finlay, History of the Byzantine Empire from 716 – 1057, William Blackwood & Sons, 1853

Rujukan

Pautan luar 
 Duit syiling Theodora

Empresses regnant
Macedonian dynasty
Burials at the Church of the Holy Apostles
Byzantine empresses
984 births
1056 deaths
Porphyrogenita
11th-century Byzantine emperors
11th-century female rulers
Orthodox monarchs